open-index/open-wikipedia-markdown huggingface dataset:
இனா சிலானி

**இனா சிலானி** ( Hina Jilani   . பிறப்பு 1953), பாக்கித்தானின் உச்ச நீதிமன்றத்தின் வழக்கறிஞர் மற்றும் பாக்கித்தானின் பஞ்சாபில் உள்ள லாகூரைச் சேர்ந்த மனித உரிமை ஆர்வலர் ஆவார்.

## ஆரம்பகால வாழ்க்கை மற்றும் கல்வி
பாக்கித்தான் இராணுவச் சட்டத்தின் கீழ் இருந்தபோது, சிலானி 1979 இல் சட்டப் பயிற்சியைத் தொடங்கினார்.

## தொழில் வாழ்க்கை
முக்கியமான மனித உரிமை விசாரணைகளில் சிலானி தனது நிபுணத்துவத்திற்காக சர்வதேச அளவில் அங்கீகரிக்கப்பட்டவர் ஆவார். பிப்ரவரி 1980 இல் தனது சகோதரி அஸ்மா ஜெஹாங்கீருடன், பாக்கித்தானின் முதல் அனைத்து பெண் சட்ட உதவி நடைமுறையான *AGHS* சட்ட உதவி மையத்தை (ALAC) லாகூரில் நிறுவினார். ஆரம்பத்தில் இந்த நடவடிக்கைகள் பெண்களுக்கு சட்ட உதவி வழங்குவதாக மட்டுப்படுத்தப்பட்டிருந்தன, ஆனால் படிப்படியாக இந்த அமைப்பு சட்ட விழிப்புணர்வு, கல்வி, சுரண்டலில் இருந்து பாதுகாப்பு, சட்ட ஆராய்ச்சி, ஆலோசனை மற்றும் சட்ட உதவிகளை வழங்குதல் போன்ற செயல்களிலும் ஈடுபட்டன. இவர் பாக்கித்தானின் மனித உரிமைகள் ஆணையம் மற்றும் மகளிர் செயல் மன்றம் (WAF) (1980 இல் நிறுவப்பட்ட அழுத்தக் குழு, பாகுபாடு சட்டத்திற்கு எதிராக பிரச்சாரம் செய்தவர்) மற்றும் 1986 இல் பாக்கித்தானின் முதல் சட்ட உதவி மையத்தையும் நிறுவினார். சட்டரீதியான உதவிகளை வழங்குவதோடு மட்டுமல்லாமல், 1991 ல் *தஸ்தக்* என்றழைக்கப்படும் வன்முறை மற்றும் துன்புறுத்தல்களினால் பாதிக்கப்படும் பெண்களுக்கு ஒரு தங்குமிடம் அமைக்கவும் இவர் உதவினார்  தங்குமிடத்தை நிர்வகிப்பதைத் தவிர, மனித உரிமைகள் மற்றும் பெண்களின் பாதுகாப்பு குறித்த விழிப்புணர்வை ஏற்படுத்த தஸ்தாக் பட்டறைகளையும் ஏற்பாடு செய்கிறார்.

ஒரு வழக்குரைஞர் மற்றும் குடும்ப வன்முறைக்கு எதிரான சமூக ஆர்வலர் மற்றும் கடந்த மூன்று தசாப்தங்களாக பாக்கித்தானில் அமைதி, மனித உரிமைகள் மற்றும் பெண்களின் உரிமைகளுக்கான இயக்கத்தில் தீவிரமாக உள்ளார், இவர் மனித உரிமைகள் வழக்கில் நிபுணத்துவம் பெற்றவர், குறிப்பாக பெண்கள், குழந்தைகள், சிறுபான்மையினர் உரிமைகளில் அக்கறை கொண்டுள்ளார். இவர் பாக்கித்தானில் மனித உரிமைகள் தரத்தை நிர்ணயிப்பதில் முக்கிய அம்சங்களாக மாறிய பல வழக்குகளை நடத்தியுள்ளார். குழந்தைகளின் உரிமைகளுக்காக, குறிப்பாக அபாயகரமான வேலைகளில் ஈடுபடும் குழந்தை தொழிலாளர்களின் பாதுகாப்பிற்காக இவர் நடத்திய போராட்டம், 1991 ல் குழந்தைகளின் வேலைவாய்ப்பை ஒழுங்குபடுத்தும் ஒரு சட்டத்தை வெளியிட வழிவகுத்தது.

மனித உரிமைகள் தொடர்பான பல்வேறு நிகழ்வுகளில் பேச சிலானி அடிக்கடி அழைக்கப்படுகிறார். 17 செப்டம்பர் 2009 அன்று, நியூ சவுத் வேல்ஸ் பல்கலைக்கழகத்தில் சட்ட பீடத்தில், 2009 ஹால் வூட்டன் சொற்பொழிவை வழங்கினார். நவம்பர் 25 ஆம் தேதி, இவர்  மெக்கில் பல்கலைக்கழகத்திற்கு விருந்துரையாளராக அழைக்கப்பட்டார்.

சிலானி ஐக்கிய நாடுகள் மனித உரிமைகள் சங்கம், கார்ட்டர் மையம் மற்றும் பெண்களுக்கான ஐ.நா. அமைப்பு ஆகியவற்றுடன் இணைந்து பணியாற்றுகிறார். 2019 ஆம் ஆண்டில், உலகெங்கிலும் உள்ள ஊடக சுதந்திரத்தைப் பாதுகாப்பதற்கான சட்ட கட்டமைப்புகளை உருவாக்க இங்கிலாந்து வெளியுறவு அலுவலகம் அமைத்த ஒரு புதிய நிபுணர் குழுவிற்கு இவரை வழக்குரைஞராக நியமித்தது.

## மற்ற நடவடிக்கைகள்

### ஐக்கிய நாடுகள் சபையில் பங்கு
2000 முதல் 2008 வரை, சிலானி ஐக்கிய நாடுகள் மனித உரிமைகள் பாதுகாவலர்கள் பற்றிய பொதுச் செயலாளரின் சிறப்புப் பிரதிநிதியாக இருந்தார் . அந்த காலகட்டத்தில், இவர் 2006 இல் சூடானின் டார்பூர் மீதான சர்வதேச விசாரணை ஆணையத்திலும் உறிப்பினராக நியமிக்கப்பட்டார்.

## சான்றுகள்


பகுப்பு:வாழும் மக்கள்
பகுப்பு:1953 பிறப்புகள்
பகுப்பு:பாக்கித்தான் பெண் உரிமை செயற்பாட்டாளர்கள்
கோமல் ஒலி

**கோமல் ஒலி** (*Komal Oli*)(நேபாளி: कोमल)(பிறப்பு 16 ஏப்ரல்) என்பவர் நேபாள செய்தி ஒளிபரப்பாளர், வானொலி மற்றும் தொலைக்காட்சி ஆளுமை, நாட்டுப்புற பாடகர்,, கேளிக்கை கலைஞர் மற்றும் அரசியல்வாதி ஆவார். இவர் சமீபத்தில் நேபாள அரசியலில் நுழைந்தார். நேபாள தேசிய சபையில் நேபாள பொதுவுடைமைக் கட்சியைப் பிரதிநிதித்துவப்படுத்தும் வகையிலும், பெண்களுக்கு ஒதுக்கப்பட்ட ஒதுக்கீட்டின் அடிப்படையில் தேர்ந்தெடுக்கப்பட்டவர் ஆவார். இவர் பல நாட்டுப்புறப் பாடல்களைப் பாடியுள்ளார். இவர் திருமணம் செய்துகொள்ளவில்லை. இவரது திருமண நிலை பலரது கவனத்தையும் ஈர்த்தது.  கோமலுடன் இணைந்து *பொய்லா ஜான பாம்* என்ற பிரபலமான பாடலை வெளியிட்டுள்ளார். இந்தப் பாடலின் பொருளானது நான் தப்பி ஓடட்டுமா என்பதாகும். இந்தப் பாடலைத் தொடர்ந்து கோமல் ஒலி அண்மையில் காத்மாண்டு மாவட்ட நீதிமன்றத்தில் அவதூறு வழக்கு ஒன்றைத் தொடர்ந்தார். பாடகி மற்றும் பத்திரிகையாளரான ஓலி, தன் மீது "அவதூறான கருத்துக்களை" தெரிவித்ததற்காக நேபாள பொதுவுடமை கட்சியின் (ஒருங்கிணைந்த மார்க்சிஸ்ட் லெனினிஸ்ட்) தலைவர் ரகுஜி பந்த் மீது அவதூறு வழக்குப் பதிவு செய்தார்.

## ஆரம்ப கால வாழ்க்கை
கோமல் ஏப்ரல் 16ஆம் தேதி திகாரி, டாங்கில் தீபா மற்றும் லலித் ஒலி ஆகியோருக்கு மகளாகப் பிறந்தார். இவரது குடும்பத்தில் இவருடன் பிறந்த நான்கு குழந்தைகளில் மூத்தவர். இவரது குழந்தைப் பருவம் இவரது சொந்த ஊரான திகாரியில் கழிந்தது. உள்ளூர் பள்ளியில் கல்வி பயின்றார். பள்ளியில் படிக்கும்போதே இசையில் சுயமாகப் பயிற்சி பெற்றார்.

## வானொலி நேபாளம் மற்றும் நாட்டுப்புற பாடகர்
பிஎஸ் 2046இல் வனொலி நேபாளாத்தினால் நடத்தப்பட்ட தேசிய நாட்டுப்புறப் பாடல் போட்டியில் கோமல் கலந்துகொண்டு இரண்டாவது இடத்தைப் பெற்றார். அதே ஆண்டில் இசைத் தொகுப்பு ஒன்றினை வழங்க நேபாள வானொலியினால் இவருக்கு இசை ஒப்பந்தம் வழங்கப்பட்டது. 2049 பி.எசில் காத்மாண்டு பிரிவிற்குச் சென்றார். பின்னர் வானொளி நேபாளத்தில் செய்தி தொகுப்பாளராக பணியமர்த்தப்பட்டார்.

## வெற்றியும் புகழும்
வானொலி நேபாளத்தின் செய்தி வாசிப்பாளராகவும், நாட்டுப்புறப் பாடகியாகவும், நாட்டின் மிகத் தொலைதூரப் பகுதிகளுக்கு வானொலியின் அணுகல் காரணமாக, இவர் நேபாள குடும்பத்தில் விரைவாக ஒரு பழக்கமான குரலாக மாறினார். இவர் தனது வாழ்க்கை முழுவதும் ஒரு பத்துக்கும் மேற்பட்ட இசைத் தொகுப்புகளை வெளியிட்டுள்ளார். கூடுதலாக, பொது நிகழ்வுகளில் நிகழ்ச்சி தொகுப்பாளராகப் பணியாற்றிப் பொழுதுபோக்கு ஆர்வலராகவும் செயல்படுகிறார். இவர் ஆர்வமுள்ள வானொலி மற்றும் தொலைக்காட்சி பத்திரிகையாளர்களுக்கும் பயிற்சி அளித்து வருகின்றார்.

## அரசியல்
கோமல், வானொலி நேபாளத்திலிருந்து தனது வேலையை விட்டுவிட்டு, *ராஷ்டிரிய பிரஜதந்திர கட்சி* நேபாளத்தில் சேர்ந்தார். இது முடியாட்சி மற்றும் இந்து அரசை மீண்டும் நிலைநிறுத்துகிறது. எனினும், 2017ஆம் ஆண்டு தேர்தல்களுக்கு முன், இவர் நேபாள பொதுவுடைமைக் கட்சியில் (ஐக்கிய மார்க்சிஸ்ட் லெனினிஸ்ட்) சேர்ந்தார். தேர்தலில் கட்சி வேட்பாளர்களின் பட்டியலில் இவரது பெயர் இடம்பெறாதபோது, இவர் தனது சொந்த ஊரில் சுயேச்சையாக அதிருப்தி வேட்புமனுவைப் பதிவு செய்தார். பின்னர், இவர் தனது வேட்புமனுவை விளக்கிக்கொண்டு, கட்சி வேட்பாளருக்கு ஆதரவை அறிவித்தார். இவர் தற்போது தேசிய சட்டமன்ற உறுப்பினராக பணியாற்றி வருகிறார். இவர் தனது சொந்த மாகாணத்திலிருந்து பெண்களுக்காக ஒதுக்கப்பட்ட ஒதுக்கீட்டை நிரப்ப இவரது கட்சியால் பரிந்துரைக்கப்பட்ட உறுப்பினராக உள்ளார்.

## மேற்கோள்கள்


பகுப்பு:வாழும் மக்கள்
பகுப்பு:நேபாள அரசியல்வாதிகள்
நதியா சர்மீன்

**நதியா சர்மீன்** (*Nadia Sharmeen*) வங்காளதேசத்தைச் சேர்ந்த ஒரு குற்ற அறிக்கை அளிக்கும் பின்னணியில் பணிபுரியும் பத்திரிக்கையாளர் ஆவார். இவர் 2015இல் அமெரிக்க வெளியுறவுத் துறை வழங்கிய சர்வதேச வீரதீர பெண்கள் விருதை வென்றார்.

## சுயசரிதை
வலது|thumb| சர்மீன் 2015 இல் சர்வதேச வீரதீர பெண்கள் விருதைப் பெறுகிறார்.
தான் நடுநிலைப் பள்ளியில் படித்த காலத்திலிருந்தே, நதியா ஒரு பத்திரிகையாளராக மாற விரும்பினார். 2009இல், இவர் வங்காளதேசத்தில் வெளியாகும் ஒரு பத்திரிக்கையில் சேர்ந்தார். மேலும் அதில் ஒரு குற்ற அறிக்கை அளிக்கும் நிருபனார்.

## தாக்குதல்
2013ஆம் ஆண்டில் இவர், தான் பணிபுரியும் ஏகுஷே தொலைக்காட்சிக்காக ஒரு இசுலாமியப் பேரணியை ஒளிபரப்பிக்கொண்டிருந்தார். அப்போது கிபாசத்-இ-இஸ்லாமிய ஆர்வலர்களால் இவர் தாக்கப்பட்டார். ஒரே இடத்தில் ஆண்களும் பெண்களும் வெளிப்படையாக இணைவது, நாத்திகர்களைத் தண்டிப்பது, பெண்கள் தாவணி அணிவது மற்றும் பிற மத அடிப்படையிலான கட்டளைகளைக் கட்டுப்படுத்தக் கோரி இந்தப் பேரணி நடத்தப்பட்டது. கிபாசத் ஆர்வலர்களின் 13 அம்ச கோரிக்கை பட்டியல் குறிப்பாக பாலின சமத்துவத்தை உருவாக்க வடிவமைக்கப்பட்ட தற்போதைய மகளிர் கொள்கையை அரசாங்கம் கைவிட வேண்டும் என்பதாகும். கிபாசத் ஆர்வலர்களுக்கும் காவல்துறையினருக்கும் இடையே வன்முறைச் சம்பவங்கள் எதுவும் பதிவாகவில்லை என்றாலும், டாக்கா மற்றும் சிட்டகொங்கில் பல இடங்களில் பத்திரிகையாளர்களும், குப்பை சேகரிக்கும் பென்களும் தாக்கப்பட்டனர். மேலும், சித்திரவதை செய்யப்பட்டனர். சர்மீனின் மீது தாக்குதல் நடத்தியவர்கள் முக்காடு அணியாத பெண்களை குறிவைத்தனர். "தான் ஒரு பெண் என்பதால்தான்" தாக்கப்பட்டதாக நதியா நம்பினார்.

கிபாசத் ஆர்வலர்களான 50-60 ஆண்கள் இவரைத் துரத்திச் சென்று தண்ணீர் பாட்டில்களாலும், செங்கல் துண்டுகளை வீசியும் தாக்கினர். இவர் கீஅஏ விழுந்தபோது, மற்றவர்கள் இவரை அடித்து துன்புருத்தினர். பல ஆண் நிருபர்களும், புகைப்படக் கலைஞர்களும் இவரைக் காப்பாற்ற முயன்றனர். ஆனால் அவர்கள் அந்த கும்பலின் இலக்குகளாக மாறினர்.

அவசர சிகிச்சைக்காக சர்மீன் டாக்கா மருத்துவக் கல்லூரி மருத்துவமனைக்கு கொண்டு செல்லப்பட்டார். பின்னர் மேலதிக சிகிச்சைக்காக வங்கபந்து ஷேக் முஜிப் மருத்துவ பல்கலைக்கழக மருத்துவமனைக்கு மாற்றப்பட்டார். சில நாட்களுக்குள், தானாவில் ஒரு அறிக்கை தாக்கல் செய்யப்பட்டது. ஆனால் சூலை, 2013 வரை வங்காளதேசத்திற்கான மனித உரிமைகள் ஆணையம் சர்மீனுக்கான நிவாரணத்திற்காக வங்காளதேச உச்சநீதிமன்றத்தில் மனு செய்யும் வரை கைதுகள் எதுவும் நடக்கவில்லை. குற்றவாளிகளை கைது செய்து ஆஜர் படுத்துமாறு நீதிமன்றம் உத்தரவு இட்டது. மேலும் இவரது மருத்துவ பராமரிப்புக்கு அரசாங்கம் பொறுப்பேற்க வேண்டுமென தீர்ப்பளித்தது. நாட்டிற்குள் அல்லது வெளிநாட்டில்  நிகழ்வு நடந்து கிட்டத்தட்ட இரண்டு ஆண்டுகளுக்குப் பிறகு, எந்த அடையாளங்களும் கைதுகளும் ஏற்படவில்லை.

## தாக்கம்
இவர் குணமடைந்த பிறகு, வேறு ஒரு செய்தி நிறுவனத்தில் சேர்ந்தார். இவரது தாக்குதலானது பெண்கள் உரிமை ஆர்வலர்களின் தீர்மானத்தை வலுப்படுத்தியது. இந்த தாக்குதலைத் தொடர்ந்து பல்வேறு பத்திரிகை சங்கங்கள், வங்காளதேச தேசிய பெண்கள் வழக்கறிஞர்கள் சங்கம் போன்ற பிற அமைப்புகளின் ஆதரவுடன் பல பேரணிகளை நடத்தப்பட்டது. 2014 ஆம் ஆண்டில், 2014ஆம் ஆண்டில், இவரது கதை உலகளாவிய பிரச்சாரத்தின் ஒரு பகுதியாக நூறு கோடியினர் கிளர்ச்சி ஆர்வலர்களால் பயன்படுத்தப்பட்டது.வங்காளதேச அரசாங்கத்தை EDAW பாதுகாப்புகளை  செயல்படுத்த வலியுறுத்தியது.

## மேற்கோள்கள்

## வெளி இணைப்புகள்
* Sharmeen's remarks at the International Women of Courage Awards ceremony in 2015

பகுப்பு:வாழும் மக்கள்
பிரியா பிரகாசு

**பிரியா பிரகாசு**  (**Priya Prakash**)  இந்தியாவைச் சேர்ந்த ஒரு தொழிலதிபராவார்.  எல்த்து  செட்கோ என்ற அமைப்பின்  நிறுவனராகவும் அதன்  தலைமை நிர்வாக அதிகாரியாகவும் செயல்பட்டு வருகிறார்.எல்த்துசெட்கோ என்பது இந்தியாவை தளமாகக் கொண்ட ஒரு சுகாதார நிறுவனமாகும்.  பள்ளிகளுக்கு சுகாதார திட்டங்கள், கல்வி, மருத்துவ மதிப்பீடுகள் மற்றும் காப்பீட்டு சேவைகள் போன்றவற்றை இந்நிறுவனம் வழங்குகிறது. 
 
## ஆரம்பகால வாழ்க்கை மற்றும் கல்வி
பிரியா பிரகாசு ஆந்திரப்பிரதேச மாநிலம் சித்தூர் மாவட்டம் மதனப்பள்ளிக்கு அருகில் இருக்கும் ரிசி பள்ளத்தாக்கு பள்ளியிலும் புது தில்லியில் உள்ள லேடி சிறீராம் மகளிர் கல்லூரியிலும் படித்தார். வளர்ந்து வரும் பருவத்தில் அதிக எடையுடன் இருந்த காரணத்தால் சக தோழியர்களால் கேலி செய்யப்பட்டார். இதனால்  கல்லூரியில் உணவுப் பழக்க வழக்கங்களில் சீர்குலைவை ஏற்படுத்தியது. 2012 ஆம் ஆண்டில் இவர் ஓர் உடற்பயிற்சி கூடத்தில் சேர ஊக்கமளித்தது, அங்கு  இவர்  ஓர் உடற்பயிற்சி பயிற்சியாளரை சந்தித்தார். உணவோடு ஆரோக்கியமான உடல் நலம் பேணும் பழக்கம் ஏற்படுத்த ஊக்குவித்தார்.

பிரியா பிரகாசு ஃபோர்ப்சின் 30 வயதிற்குட்பட்ட  சுகாதாரம் மற்றும் அறிவியலில் சிறந்த ஆசியா 2018  பிரிவில் 2018 ஆம் ஆண்டின் யூனிலீவர் இளம் தொழில்முனைவோர் என்ற விருதை வழங்கிச் சிறப்பித்தது.  2019 ஆம் ஆண்டில் பிரியாவுக்கு  உலகளாவிய குடிமகன் பரிசும் கிடைத்தது.

வேலையைத் தவிர பிரியா  தில்லி மாநில அளவிலான பளுதூக்குபவர், பேச்சாளர் , பயிற்சியாளர் மற்றும் ஆர்வமுள்ள சுகாதார பதிவர்  போன்ற பல்வேறு முகங்களுடன் இயங்கினார்.

## தொழில்
இடது|thumb

லேடி சிறீராம் மகளிர் கல்லூரியில் பட்டம் பெற்ற பிறகு, பிரியா நிதித் தொழிலைத் தொடங்கினார். 2014 ஆம் ஆண்டுக்குள் எல்த்து செட்கோ என்ற அமைப்பை நிறுவினார், இது இந்தியா முழுவதும் உள்ள குழந்தைகளின் ஆரோக்கியமான நடத்தையை ஊக்குவிப்பதை நோக்கமாகக் கொண்டதாகும். மூன்று ஆண்டுகளுக்குப் பிறகு, எல்த்துசெட்கோ அமைப்பிற்கு  இந்தியா முழுவதும் 16 மருத்துவமனைகள், 90 மருத்துவர்கள் மற்றும் 35 தனி மருத்துவமனைகளுடனும் கூட்டு சேர்ந்தது.

2018 ஆம் ஆண்டில் எல்த்து செட்கோவின் விரிவாக்கம் காரணமாக ஃபோர்ப்ஸின் 30 வயதுக்குட்பட்ட 30 ஆசியர்கள் பட்டியலில் பிரியா பிரகாசின் பெயரும் இடம்பெற்றது.  70,000 நகரங்களில் 300 எண்ணிக்கைக்கும்  மேற்பட்ட மருத்துவர்கள் மற்றும் ஆசிரியர்களுக்கு ஆரோக்கியமான உணவை ஊக்குவிப்பதற்காக இவரது அமைப்பு வளர்ந்தது.  80,000 எண்ணிக்கைக்கும் மேற்பட்ட மாணவர்களை பாதிக்கும் என்று மதிப்பிடப்பட்டது. குழந்தைகளின் உடல்நலம் மற்றும் வளர்ச்சியைக் கண்காணிக்க பள்ளியின் போது சுகாதார மதிப்பீட்டை நடத்துவதன் மூலம் பள்ளிகளில் எல்த்து செட்கோ சேர்க்கப்பட்ட செயலாக்கங்களில் ஒன்றானது.  நோயின் ஆரம்ப அறிகுறிகள் விரைவாக கண்டு பிடிக்கப்பட்டு சிகிச்சையளிக்கப்பட வேண்டும் என்பதும் இவ்வமைப்பின் நோக்கமாக இருந்தது. மருத்துவத் தேர்வுகளின் முடிவில், எதிர்கால ஆரோக்கியம் தொடர்பான பிரச்சினைகளை மேம்படுத்துவது மற்றும் மதிப்பீடு செய்வது குறித்து பள்ளிகளுக்கு அறிவுரை வழங்கப்பட்டது. உலக சுகாதார தினத்தை நினைவுகூரும் வகையில் வருடாந்திர எல்த்து செட்கோ ஓட்டம் ஏற்பாடு செய்யவும் இவர் உதவினார். அடுத்த ஆண்டில்  கார்டியர் பெண்கள் முன்முயற்சியின் இறுதிப் போட்டியாளராக இவர் இருந்தார். இதே ஆண்டின் டிசம்பர் மாதத்தில், சிசுகோ யூத் லீடர்சிப் பரிசை வென்றார். இதில் எல்த்து செட்கோவுக்கு $ 250,000 மானியம் வழங்கப்பட்டது.

## மேற்கோள்கள்


பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தொழிலதிபர்கள்
கசகான்

**கசகான்** (இறப்பு 1358) என்பவர் கரவுனாசின் (1345 - 1358) ஒரு துருக்கிய அமீர் ஆவார். சகதாயி *உளூசின்* (நாடு) மீது ஆதிக்கம் செலுத்திய ஆட்சியாளரும் ஆவார்.

கசகானின் முன்னோர்கள் பற்றித் தெரியவில்லை; முன்னோர்களின் பெயரைக் கொண்டு பதவிக்கு வராமல், நியமிக்கப்பட்டதன் மூலம் இவர் கரவுனாசின் தலைமைப் பதவியை ஏற்று இருக்கலாம் என்று கருதப்படுகிறது. 1345 ஆம் ஆண்டு இவர் தனது அரசனான சகதை கான் கசனுக்கு எதிராகக் கிளர்ச்சியில் ஈடுபட்டார். ஆனால் தோற்கடிக்கப்பட்டார். அடுத்த வருடமே இவர் மீண்டும் முயற்சித்தார். கானைக் கொல்வதில் வெற்றியும் கண்டார். ஆளும் சக்தியாக இருந்ததை சகதை கான்களின் தொடர்ச்சியை கசனின் மரணமானது முடிவுக்கு கொண்டு வந்தது; கசனுக்குப் பின் வந்த கான்கள் பெயரளவில் மட்டுமே ஆட்சியாளர்களாக இருந்தனர். தனது பதவியை சட்டப்படி செல்லுபடி ஆகக்கூடியதாக வைக்கும் எண்ணத்தில் தனக்கு அமீர் என்ற பட்டத்தை வைத்துக்கொள்வதில் கசகான் நிறைவடைந்து கொண்டார். கான் என்ற பட்டத்தை தான் தேர்ந்தெடுத்த செங்கிஸ் கானின் வழித்தோன்றல்களுக்கு சூட்டினார். அத்தகைய வழித்தோன்றல்களானவர்கள் முதலில் தனிசுமென்சி (1346-1348) மற்றும் பிறகு பயன் குலி (1348-1358) ஆகியோராவர்.

## உசாத்துணை

பகுப்பு:1358 இறப்புகள்
தகிரா சஃப்தார்

**சயிதா தகிரா  சஃப்தார்** (**Syeda Tahira Safdar**    ; பிறப்பு 5 அக்டோபர் 1957) ஒரு பாக்கித்தான் சட்ட நிபுணர் மற்றும் மேனாள் பலூசிஸ்தான் உயர் நீதிமன்றத்தின் தலைமை நீதிபதி ஆவார்.

பாக்கித்தான் வரலாற்றில் அனைத்து வகையான நீதிமன்றங்களிலும்  முதல் பெண் தலைமை நீதிபதி எனும் பெருமை பெற்றவர் ஆவார். பலூசிஸ்தான் உயர் நீதிமன்றத்தின் தலைமை நீதிபதியாக இவர் நியமிக்கப்பட்டதை பாக்கித்தான் தலைமை நீதிபதி மியான் சாகிப் நிசார் 23 ஜூலை 2018 அன்று உறுதி செய்தார். மாகாண அளவில், 1982 இல் பலூசிஸ்தானில் முதல் பெண் குற்றவியல் நீதிபதி எனும் பதவி உட்பட  தனது வாழ்க்கையில் பணியாற்றிய அனைத்து பதவிகளிலும் பதவியேற்ற முதல் பெண்மணி என்ற பெருமை இவருக்கு உண்டு. இவருக்கு முன்பாக முகமது நூர் மெசுகன்சாய் தலைமை நீதிபதியாக இருந்தார். இவரருக்குப் பின்னர் ஜமால் கான் மண்டோகேல் பதவியேற்றார்.

## ஆரம்பகால வாழ்க்கை மற்றும் கல்வி
இவர் அக்டோபர் 5, 1957 அன்று பாக்கித்தானின் குவெட்டாவில் பிறந்தார் இவரின் தந்தை, சையத் இம்தியாஸ் உசைன் பக்ரி ஹனாபி, ஒரு வழக்குரைஞர். குவெட்டாவின் கன்டோன்மென்ட் பொதுப் பள்ளியில் தனது ஆரம்பக் கல்வியைப் பயின்ற இவர், குவெட்டாவின் அரசு பெண்கள் கல்லூரியில் இளங்கலை பட்டத்தையும் , பலூசிஸ்தான் பல்கலைக்கழகத்தில் உருது இலக்கியத்தில் முதுகலைப் பட்டத்தையும், 1980 இல் குவெட்டா பல்கலைக்கழக சட்டக் கல்லூரியில் சட்டப் பட்டத்தையும் பெற்றார்.

## நீதித்துறை வாழ்க்கை
1982 ஆம் ஆண்டில், பலூசிஸ்தானின் முதல் பெண் குற்றவியல் நீதிமன்ற நீதிபதியானார். இவர் பலூசிஸ்தான் பொது சேவை ஆணைய தேர்வில் வெற்றி பெற்றார். 1987 ஜூன் 29 அன்று மூத்த குற்றவியல் நீதிபதியாக பதவி உயர்வு பெற்றார். 1991 பிப்ரவரி 27 அன்று கூடுதல் மாவட்ட மற்றும் குற்றவியல் நீதிமன்ற நீதிபதியாகவும், பின்னர் 1 மார்ச் 1996 அன்று முழு அளவிலான மாவட்ட மற்றும் குற்றவியல் அமர்வு  நீதிபதியாகவும் பதவி உயர்வு பெற்றார்.பின்னர், இவர்  தொழிலாளர் நீதிமன்றத்திற்கும் தலைமை தாங்கினார். இவர் முதலில் 22 அக்டோபர் 1998 இல் உறுப்பினராகவும் பின்னர் பலூசிஸ்தான் சேவைகள் தீர்ப்பாயத்தின் தலைவராகவும் ஆனார்.10 ஜூலை 2009 இல் தலைவராகத் தேர்வானார். 2009 செப்டம்பர் 7 அன்று பலூசிஸ்தான் உயர்நீதிமன்றத்தின் கூடுதல் நீதிபதியாக பதவி உயர்வு பெற்றார். 11 மே 2011 அன்று பலூசிஸ்தான் உயர்நீதிமன்றத்தின் நீதிபதியானார். 2012 இல், நெதர்லாந்து டென் ஹாக்கில் நடைபெற்ற ஒரு பயிற்சியில் இவர் கலந்து கொண்டார். அந்த பயிற்சியில், குற்றவியல் நடவடிக்கைகளில் சர்வதேச மனித உரிமைகள் தரங்களை பூர்த்தி செய்வது குறித்து "நீதிக்கான சர்வதேச சட்டம்" என்ற தலைப்பில் இவர் உரையாற்றினார். இவர் தனது நீதித்துறை வாழ்க்கை முழுவதும் சட்டம் என்ற தலைப்பில் பல சர்வதேச மாநாடுகளில் ஒரு பகுதியாக கலந்து கொண்டு வருகிறார். இவர் நிர்வாக குழு, பதவி உயர்வு குழு,  விதிகள் மற்றும் இவற்றின் விவரங்களை ஆராயும் குழு ஆகியவற்றில் பணியாற்றியுள்ளார். 23 ஜூலை 2018 அன்று பலூசிஸ்தான் உயர்நீதிமன்றத்தின் தலைமை நீதிபதியாக உறுதி செய்யப்பட்டு, 1 செப்டம்பர் 2018 அன்று நீதிபதியாகப் பொறுப்பேற்றார். இந்த பதவியில் இருந்த இவர், பாக்கித்தானின் வரலாற்றில் அனைத்து வகையான  நீதிமன்றத்தின் முதல் பெண் தலைமை நீதிபதி எனும் பெருமை பெற்றார்.

முன்னாள் பிரதமர் நவாஸ் ஷெரீப் 19 நவம்பர் 2013 அன்று முன்னாள் சர்வாதிகாரி பர்வேஸ் முஷாரப்புக்கு எதிரான தேசத்துரோக வழக்கை விசாரிப்பதற்காக ஒப்புதல் அளித்த மூன்று பேர் கொண்ட சிறப்பு நீதிமன்றத்தின் ஒருவராகவும்  இவர் இருக்கிறார்.

## சான்றுகள்


பகுப்பு:1957 பிறப்புகள்
பகுப்பு:வாழும் மக்கள்
பகுப்பு:பாக்கித்தான் பெண் உரிமை செயற்பாட்டாளர்கள்
லைஃப்ஸ்ப்ரிங் மருத்துவமனைகள்

**''லைஃப்ஸ்ப்ரிங்'' மருத்துவமனைகள்** (LifeSpring Hospitals) ஓர் இந்திய மருத்துவமனைச் சங்கிலி ஆகும், இது இந்தியாவில் ஐதராபாத்தில் உள்ள குறைந்த வருமானம் கொண்ட குழுவைச் சேர்ந்த பெண்களுக்கு மகப்பேறு பராமரிப்பு வழங்குகிறது.  இது 2005 ஆம் ஆண்டில் நிறுவப்பட்டது. இதனை *அக்யூமன் ஃபண்ட்*, அமெரிக்காவைச் சேர்ந்த இலாப நோக்கற்ற உலகளாவிய பரோபகார நிதி மற்றும் எச். எல். எல். லைஃப் கேர் , இந்திய அரசு ஆகிய மூன்றும் இணைந்து உருவாக்கியது.இந்த நிறுவனம் உலகிலேயே அதிக அளவில் ஆனுறைகளை உற்பத்தி செய்கிறது.    

செப்டம்பர் 2017 நிலவரப்படி இது 5,500,000 பெண்களுக்கு ஐதராபாத்தில் உள்ள 10 மருத்துவமனைகளுக்கும், விசாகப்பட்டினம், ஆந்திரப் பிரதேசம், இந்தியாவில் ஒரு மருத்துவமனைக்கும் 30-50 சதவிகித சந்தை விலையில் மகப்பேறு மற்றும் குழந்தை பராமரிப்பு சேவைகளை வழங்கியது. 2015 ஆம் ஆண்டிற்குள் வறுமை, பசி, நோய் மற்றும் தாய் மற்றும் குழந்தை இறப்புகளை குறைக்க ஐக்கிய நாடுகள் மேம்பாட்டுத் திட்டம் (யுஎன்டிபி) மற்றும் *ஐநா உலகளாவிய காம்பாக்ட்* ஆகியவற்றின் முயற்சியான '*பிசினஸ் கால் டு ஆக்ஷன்*' (பிசிடிஏ) இல் சேர்ந்த முதல் சுகாதாரச் சங்கிலி ஆகும். 

## வரலாறு
முதல் *லைஃப்ஸ்பிரிங்* மருத்துவமனை 10 டிசம்பர் 2005 அன்று ஐதராபாத்தின் புறநகர்ப் பகுதியான மவுலா அலியில் ஆரம்பிக்கப்பட்டது. இந்துஸ்தான் *லேடக்ஸ் லிமிடட் நிறுவனம் தற்போது இது [[எச். எல். எல். லைஃப் கேர்]]* நிறுவனத்தின் *இந்துஸ்தான் லேடக்ஸ் ஃபாமிலி பிளானிங் புரோமோசன் டிரஸ்ட் என்பதன் கீழ்* சோதனை முயற்சியாக குறைந்த செலவில் சுகாதார சேவைகளை வழங்குவதற்காக இது உருவாக்கப்பட்டது.  பிப்ரவரி 2008 இல், அமெரிக்காவைச் சேர்ந்த இலாப நோக்கற்ற உலகளாவிய பரோபகார நிதி மற்றும் எச்எல்எல் இடையே அக்யூமன் ஃபண்ட் இடையே 50-50 கூட்டு முயற்சியுடன் ஒரு தனியார் வரையறுக்கப்பட்ட நிறுவனமாக உருவாக்கப்பட்டது. இந்த திட்டத்திற்கு தலைமை தாங்கியவர் ஆனந்த் குமார், அதுவரை *HLFPPT* இல் சமூக உரிமையாளரின் வணிகத் தலைவராக இருந்தார், பின்னர் அவர் லைஃப்ஸ்பிரிங்கின் தலைமை நிர்வாக அதிகாரியானார்.   எச்எல்எல் என்பது இந்திய அரசின் சுகாதாரம் மற்றும் குடும்ப நல அமைச்சகத்தின் கீழ் உள்ள ஒரு பொதுத்துறை நிறுவனமாகும். சிஸ்கோ சிஸ்டம்ஸ் அறக்கட்டளை மற்றும் மூன்று தனிப்பட்ட பரோபகாரர்களின் விதை மூலதனத்துடன்.நியூயார்க்கை தளமாகக் கொண்ட அக்யூமன், 2001 இல் நிறுவப்பட்டது. 

நிலையான மகப்பேறு சேவைகளில் நிபுணத்துவம் பெற்ற சிறிய அளவிலான (25 படுக்கைகள் கொண்ட ) மருத்துவமனைகளின் சங்கிலியை உருவாக்கும் மாதிரியை இந்த மருத்துவமனை நிறுவியது, இதனால் குறைந்த வருமானம் கொண்ட குழுக்களால் அதிக அடர்த்தி உள்ள பகுதியில் குறைந்த விலை சேவைகளை வழங்குகிறது. இது தடுப்பூசிகள் உட்பட குழந்தை மருத்துவ பராமரிப்பையும் வழங்குகிறது, மேலும் உள்ளூர் சமூகங்களுக்கு நோயறிதல் சேவைகள், மருந்தகம் மற்றும் சுகாதாரக் கல்வியை வழங்குகிறது.  இது வாடிக்கையாளர்களை உண்மையான நேரத்தில் கண்காணிக்க வாடிக்கையாளர் தொடர்பு மேலாண்மையைப் பயன்படுத்துகிறது மற்றும் இணைய அடிப்படையிலான நோயாளி தரவுத்தளத்தை இயக்கும் வகையில் அமைந்துள்ளது. 

நவம்பர் 2010 இல், அமெரிக்க ஜனாதிபதி பராக் ஒபாமாவின் வருகையின் போது, மும்பையில் உள்ள *ட்ரைடென்ட்* உணவகத்தில்,நடைபெற்ற உரையாடலில் ஆனந்தகுமார் இருந்தார். திரு.அனந்தகுமார் ஜனவரி 2013 வரை *லைஃப்ஸ்பிரிங்கின்* தலைமை நிர்வாக அதிகாரியாக இருந்தார்.

## சான்றுகள்


பகுப்பு:மகப்பேறியல்
சித்திகா கபீர்

**சித்திகா கபீர்** (**Siddiqua Kabir)**  (மே 7, 1931 - ஜனவரி 31, 2012)  வங்காள தேச நாட்டைச் சேர்ந்த ஓர் ஊட்டச்சத்து நிபுணராவார். கல்வி, சமையல் புத்தக ஆசிரியர் மற்றும் சமையல் நிகழ்ச்சி தொலைக்காட்சி தொகுப்பாளர் என்று  பன்முகங்களுடன் இவர் இயங்கினார்.  ஒரு பேராசிரியரான சித்திகா  வங்காளதேச தேசிய தொலைக்காட்சியில்  *சித்திகா கபீரின் செய்முறை*  என்ற நிகழ்ச்சி உட்பட வங்காளதேச  உணவு வகைகளை உள்ளடக்கிய பல தொலைக்காட்சி நிகழ்ச்சிகளில் சிறப்பு விருந்தினராக நடித்தார்.

## ஆரம்பகால வாழ்க்கை மற்றும் கல்வி
சித்திகா கபீர் 1931 ஆம் ஆண்டு மே  மாதம் ஏழாம் தேதியன்று  டாக்காவில்  பிறந்தார்.  ஆறு குழந்தைகள் கொண்ட குடும்பத்தில் சித்திகா  இரண்டாவது குழந்தையாக இருந்தார்.  17 வயதில் சித்திகா தன் தந்தையை இழந்தார். மிகவும் பிரகாசமான மாணவி, சித்திகா ஈடன் பெண்கள் கல்லூரியில் கணித விரிவுரையாளராக அரசாங்கத்தின் கல்விப் பிரிவில் சேர்ந்தார். 1961 ஃபோர்டு அறக்கட்டளையிலிருந்து தனது இரண்டாவது முதுகலைக்கான உதவித்தொகையைப் பெற்றபோது அவரது வாழ்க்கையில் ஒரு பெரிய மாற்றத்தைக் கண்டார். ஓக்லகோமா மாநில பல்கலைக்கழகத்தில் உணவு, ஊட்டச்சத்து மற்றும் நிறுவன நிர்வாகம் குறித்த படிப்பை முடிப்பதற்காக அவர் அமெரிக்கா சென்றார், மேலும் 1963 இல் அதே பாடத்தில் முதுகலைப் பட்டம் பெற்றார்.

## தொழில்
சித்திகா 1957  ஆம் ஆண்டு டாக்காவின் அசிம்பூரில் உள்ள ஈடன் பெண்கள் கல்லூரியின் கணிதத் துறையில் சேர்ந்து தனது ஆசிரியர் பணியைத் தொடங்கினார்.  டாக்காவின் அசிம்பூரில் உள்ள வீட்டுப் பொருளாதாரக் கல்லூரியின் ஊட்டச்சத்துத் துறையில் சேர்ந்தார். அங்கிருந்து பணியாற்றிய இவர் 1993 ஆம் ஆண்டில் முதல்வராக ஓய்வு பெற்றார்.

சித்திகா 1966 ஆம் ஆண்டில் தனது முதல் தொலைக்காட்சி சமையல் நிகழ்ச்சியில் தோன்றினார். பல சமையல் நிகழ்ச்சிகளில் தொகுப்பாளராகவும் விருந்தினராகவும் நீண்டதொரு  தொலைக்காட்சி நிகழ்ச்சி வாழ்க்கையை நடத்தினார். உணவு மற்றும் ஊட்டச்சத்து குறித்து அவர் பெற்ற அறிவைப் பயன்படுத்தி, 1978 ஆம் ஆண்டில் மிகவும் பிரபலமான "ரன்னா கட்டோ புசுட்டி என்ற நூலை வெளியிட்டார்.  -  "வங்காளதேச கறி சமையல் புத்தகம்" உள்ளிட்ட பல சமையல் புத்தகங்களையும் சித்திகா  எழுதினார்.சுவையான மற்றும் சத்தான உணவு தொடர்பான சமையல் கலையை வெளிப்படுத்தினார்  இரதுனி, தானோ மற்றும் நெசுலே போன்ற முக்கிய வெளிநாட்டு மற்றும் வங்காளதேச நுகர்வோர் உணவு வணிகக்குறியீட்டு  வகை நிறுவனங்களுக்கான ஆலோசகர் பணிக்கு இவரது தொழில் மேலும் வழிவகுத்தது.

சித்திகா கபீரின் நான்கு குழந்தைகள், கணவர் மற்றும் தம்பி அடங்கிய நடுவர் குழு - இவரது சமையல் சாகசத்தின் ஒருங்கிணைந்த பகுதியாக இருந்தனர். 2009 ஆம் ஆண்டு செல்டெக்கு விருது உட்பட உணவு மற்றும் தொலைக்காட்சித் துறைகளிலிருந்து சித்திகா கபீர் பல விருதுகளைப் பெற்றார்.

## தனிப்பட்ட வாழ்க்கை மற்றும் இறப்பு
பத்திரிக்கையாளரும் வங்காளதேச வங்கியின் முன்னாள் துணை ஆளுநருமான சையத் அலி கபீரை சித்திகா  மணந்தார். இந்த தம்பதியருக்கு  இரண்டு மகள்கள் பிறந்தனர்.  சரினா நகர் கபீர் மற்றும் சகனாசு அகமது சந்தனா என்பது அவர்களின் பெயர்களாகும். நடிகை சாரா சாகர் இவரது மருமகள் முறை உறவாகும்.

சித்திகா கபீர் 2012 ஆம் ஆண்டு  சனவரி மாதம் 31 அன்று டாக்காவில் உள்ள சதுக்க மருத்துவமனையில் இறந்தார். அப்போது சித்திகாவிற்கு 80 வயதாகும்.

## விருதுகள்

* அனன்னியா டாப் டென் விருதுகள் (2004)

## மேற்கோள்கள்


பகுப்பு:டாக்கா நபர்கள்
பகுப்பு:2012 இறப்புகள்
பகுப்பு:1931 பிறப்புகள்
ஆர்யானா சயீது

*ஆர்யானா சயீது*' (*'Aryana Sayeed*) ஓர் ஆப்கானிய பாடகியும், பாடலாசிரியரும், தொலைக்காட்சி ஆளுமையும் ஆவார். இவர் பெரும்பாலும் தாரி மொழியில் பாடுகிறார். ஆனால், பஷ்தூ மொழியிலும் பல பாடல்களைப் பாடியுள்ளார். இவர் ஆப்கானித்தானின் மிகவும் பிரபலமான இசைக் கலைஞர்களில் ஒருவராவார். ஆப்கானித்தானுக்கு உள்ளேயும் வெளியேயும் இசை நிகழ்ச்சிகளிலும், கொடை நிகழ்ச்சிகளின் விழாக்களிலும் தவறாமல் நிகழ்த்துகிறார். சயீது மேலும் ஆப்கானித்தானின் இசைத் தொலைக்காட்சிகளின் நிகழ்ச்சியிலும் பங்கேற்று வருகிறார். இவரது மருமகள் நதியா நதிம் டென்மார்க் தேசிய கால்பந்து அணிக்காக விளையாடுகிறார்.

## ஆரம்பகால வாழ்க்கையும் கல்வியும்
ஆர்யானா சயீது, 1985இல் ஆப்கானித்தானின் காபூலில் பஷ்தூ பேசும் தந்தைக்கும் (பஷ்தூன் ) தாரி பேசும் தாய்க்கும் பிறந்தார். இவருடைய பெற்றோர் இவரது 8 வயதில் ஆப்கானித்தானை விட்டு வெளியேறி சுவிட்சர்லாந்தில் குடியேறுவதற்கு முன்பு பாக்கித்தானின் பெசாவரில் வசித்து வந்தனர். 12 வயதில், இவர் ஒரு இசைப் பள்ளியில் சேர்ந்தார். அங்கு இவர் பாடகர் குழுவுடன் இசை நிகழ்த்தினார்.

## இசை வாழ்க்கை
thumb|2019 இல் ஒரு இசை நிகழ்ச்சியில் சயீது
சயீத்தின் முதல் தனிப்பாடல், 2008இல், *மாஷ்அல்லா* என்பதாகும். இருப்பினும், 2011ஆம் ஆண்டில் இவரது பாடலான *ஆப்கான் பேசராக்* வெளியான பிறகு இவரது வாழ்க்கையில் திருப்புமுனை ஏற்பட்டது. ஆரியானா சயீத் ஆப்கானித்தானுக்கு வெளியே உள்ள பல ஆப்கானித்தான் வீடுகளில் ஒரு வீட்டுப் பெயராக மாறினார்.  உலகம் முழுவதும் பல இசை நிகழ்ச்சிகளில் பங்கேற்கும்படி கேட்டுக் கொள்ளப்பட்டார். திடீர் வெற்றியின் உச்சத்தில், ஆரியானா ஆப்கானித்தானுக்குச் சென்று தனது பலவீனமான சொந்த நாட்டிற்குள் இசை நிகழ்ச்சிகளை நடத்த முடிவு செய்தார். தனது பழைய புகழ் பெற்ற ஆப்கான் பாடலான *குலே செப்* மூலம் புகழ் பெற்றார். ஆப்கானித்தானில் இந்த ஆரம்ப நாட்களில்தான் இவர் தனது அடுத்த பாடலான *திலம் டாங் ஆஸ்டை* படமாக்கினார். இப்பாடலின் வெற்றி, ஆரியானா தொலைக்காட்சி விருதுகளில் ஆப்கானித்தானுக்குள் படமாக்கப்பட்ட சிறந்த பாடலுக்கான விருதுக்கு காரணமாக அமைந்தது. இது ஆப்கானித்தானின் முன்னணி பொழுதுபோக்கு தொலைக்காட்சி நிறுவனத்தில் ஒரு தொலைக்காட்சி தொகுப்பாளராக ஒரு புதிய வாழ்க்கைக்கு வழிவகுத்தது.

இவரது அடுத்த பாடல் *ஹைரணம்*, *ஜெல்வா* ஆகியவை நல்ல வெற்றி பெற்றது. இவர் ஆப்கானிய இசைத் துறையில் முன்னணி பாடகர்களில் ஒருவரான ஜாவித் செரீப்புடன் இணைந்து பணியாற்றினார். *பியா பியா* என்ற இவர்களின் ஆரம்ப வெற்றிக்குப் பிறகு இவர்கள் இரண்டாவது முறையாக சேர்ந்தனர். ஆர்யானா சயீத் தனது நாட்டில் விளையாட்டு கலையை ஊக்குவிப்பதற்காக ஒரு உற்சாகமான தேசிய பாடலைப் பாடினார். *ஆப்கானித்தான் ஆப்கானித்தான்* பாடலை உருவாக்க பல பாடகர்கள் இணைதனர். ஒரு பெரிய இசைக்குழு பாடலின் இசைக்கு பங்களித்துள்ளது. மேலும் படப்பிடிப்பு ஆப்கானித்தானுக்குள் நடந்தது. பாடல் வெளியான சிறிது காலத்தில், ஆரியானாவிடம் பிபிசியின் நேர்காணல் நடந்தது. பாடலின் பின்னணியில் உள்ள காரணத்தையும் விளக்கத்தையும் விளக்கினார். இவரது அடுத்த பெரிய வெற்றி *ஆனாரம் ஆனாரம்*, இது ஆரியானாவை மீண்டும் ஆப்கானித்தானில் தரவரிசையில் முதலிடத்தில் வைத்தது.

## தனிப்பட்ட வாழ்க்கை
சயீது தனது மேலாளர் ஆசிப் சையத்துடன் 2018இல் திருமணம் செய்தார்.

ஆகத்து 2021 இல், காபூல், 2021|]] தலிபான்களிடம் வீழ்ந்ததைத் தொடர்ந்து, இவர் காபூலிலிருந்து தோகா, கத்தார், பின்னர் துருக்கியின் இசுதான்புல்லுக்கு சென்றார். ஆகத்து 25, 2021 நிலவரப்படி, இவர் அமெரிக்காவின் கலிபோர்னியாவின் லாஸ் ஏஞ்சல்ஸில் வசிப்பதாக அறிவிக்கப்பட்டது.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:ஆப்கானித்தான்
இரங்கநாயகி பத்மநாதன்

**இரங்கநாயகி பத்மநாதன்** (*Ranganayaki Pathmanathan*) என்பவர் இலங்கையின் அரசியல்வாதி ஆவார். இவர் இலங்கை நாடாளுமன்ற உறுப்பினராக இருந்தார். இவர் ம. கனகரத்தினத்தின் பதவிக்காலம் முடிந்தபின்பொத்துவில் தொகுதியிலிருந்து பரிந்துரைக்கப்பட்ட உறுப்பினராக இருந்தார்.

## மேற்கோள்கள்


பகுப்பு:இலங்கைப் பெண் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கைத் தமிழ்ப் பெண்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இலங்கைத் தமிழர்
இரமணி கபாரு

**இரமணி கபாரு** (Ramani Gabharu) ( **ரஹ்மத் பானு பேகம்** ; பிறப்பு கிட்டத்தட்ட 1656), அசாம் இராச்சியத்தின் இளவரசி மற்றும் முகலாய பேரரசர் முகம்மது அஸம் ஷாவின் முதல் மனைவி. கிலாஜரிகாட் ஒப்பந்தத்தின் ஒரு பகுதியாக அவர் முகலாய அரண்மனைக்கு அனுப்பப்பட்டார்.

அஹோம் இராச்சியத்தின் மன்னர் சோவ்பா சுடாம்லா மற்றும் அவரது மனைவி பகோரி கபாரு ஆகியோரின் ஒரே மகள் ஆவார். இவரின் மனைவி பகோரி கபாரு மோமாய் டமுலி போர்பாருவாவின் மகள் ஆவார். இவர் லச்சித் போர்புகான் மற்றும் லாலுக்சோலா போர்புகான் ஆகியோரின் மருமகளும் ஆவார். கவுகாத்தியை தன் கணவனிடம் ஒப்படைக்கும் லாலுக்சோலா போர்புகனின் திட்டத்தை இவர் பிரபலமாக எதிர்த்தார்.

## ஆரம்ப கால வாழ்க்கை
இரமணி கபாரு அஹோம் இளவரசியாகப் பிறந்தார். மேலும் அஹோம் வம்சத்தின் மன்னரான ஸ்வர்கதேவ் ஜெயத்வாஜ் சிங்க மற்றும் அவரது மனைவி பகோரி கபரு, தமுலி குவாரி ஆகியோரின் ஒரே மகள் ஆவார். இவரது இயற் பெயர் ரமணி கபாரு. இவர் நாங்க்சென் கபாரு மற்றும் மைனா கபாரு என்றும் அழைக்கப்படுகிறார்.

இவர் அகோம் இராச்சியத்தின் திறமையான நிர்வாகியும் மற்றும் இராணுவ படைத்தலைவருமான மோமாய் டமுலி போர்பாருவாவின் மகள் வழிப் பேத்தி ஆவார். இவர் முகலாயலார்களால் கம்ரூப்பை மீட்பதற்காக முதலாம் இராம் சிங் தலைமையிலான படைகளால் நடத்தப்பட்ட சரைகத் போரில் பங்களித்தமைக்காக நன்கறியப்பட்ட இலசிச்சித் போர்புகான் மற்றும் லாலலுக்சோலா போர்புகான் ஆகியோரின் மருமகளும் ஆவார். இவர்களின் முயற்சியால் அந்த முகலாயப் படையெடுப்பு முறியடிக்கப்பட்டது.

## திருமணம்
மீர் ஜும்லா ஜயத்வாஜ் பேரரசைக் கைப்பற்றி தோற்கடித்த போது ஒரு போர்நிறுத்த ஒப்பந்தம் செய்து மீர் ஜும்லா அவரது மகள் ரமணி கபாரு இளவரசியை ஆறு வயதே ஆகியிருந்த போது முகலாய பேரரசிற்கு ஒரு மகளிர் குழுவினருடன் அனுப்பப்பட வேண்டிய ஒரு நிபந்தனையின் பேரில் பிணயத் தொகையாக ஒப்புக்கொண்டார். இவரின் தந்தை 1663 ஆம் ஆண்டு ஜனவரி 15 அன்று அவுரங்கசீப்பின் நீதிமன்றத்தில் தனது மகளை போர் இழப்பீடாக வழங்க வேண்டியிருந்தது. இரமணி கபார் இசுலாமிற்கு மாறிய பிறகு ரஹ்மத் பானு பேகம் என்ற இசுலாமியப் பெயர் வழங்கப்பட்டது, மேலும் ஏகாதிபத்திய அரங்கில் வளர்க்கப்பட்டார். ஐந்து வருடங்கள் கழித்து, அவுரங்கசீப்பின் மகன் முஹம்மது ஆஸம் ஷாவை 13 மே 1668 ஞாயிற்றுக்கிழமை, 1,80,000 ரூபாய் வரதட்சணையாக கொடுத்து டெல்லியில் திருமணம் செய்து கொண்டார்.

இந்த நேரத்தில், குவஹாத்தி மொகலாயர்களிடமிருந்து அரசர் சுபாங்மங்கால் சரைகத் போரில் மீட்கப்பட்டது. இந்த வெற்றிக்கு அஹோம் படைத்தளபதி இலச்சித் போர்புகான் உதவினார். இந்தப் போரில் புகழ்பெற்ற முகலாய தளபதி இராம் சிங்கை தோற்கடித்து இலச்சித் போர்புகான் மிகவும் புகழ் பெற்றார். அஹோம் இராணுவத்தின் தளபதியான இலச்சித் போர்புகான் இல்லாதிருந்தால், போரில் வெற்றி பெறுவது அஹோம்களின் பங்கிற்கு முற்றிலும் சாத்தியமற்றதாக இருந்திருக்கும். அந்த வழக்கில் கவுகாத்தி முன்பு போல் முகலாயப் பேரரசின் ஒரு பகுதியாக இருந்திருக்கும். இலச்சித் பக்புகானாவின் கைகளால் தோற்கடிக்கப்பட்ட பின்னரும், முதலாம் இராம்சிங் அஹோம் படையினரின் பன்முக குணங்களைப் பற்றி உயர்வாகப் பேசினார். 

பின்னர், சில வருட காலத்திற்குப் பிறகு, கவுகாத்தியை முகலாயர்களுக்குக் கொடுக்க வேண்டும் என்று முன்மொழியப்பட்டது, அதற்குப் பதிலாக கவுகாத்தியில் அஹோம்ஸின் துணைவேந்தர் லலுக்சோலா அரசராக ஆக்கப்படுவார். இரமணி கபாருவுக்கு இது தெரிந்தவுடன், அவர் தனது தாய் மாமன் லலுக்சோலா போர்புகனுக்கு ஒரு கடிதம் எழுதினார். இருப்பினும், லாலுக்சோலா போர்புகான் தனது உன்னத மருமகளின் பேச்சைக் கேட்கவில்லை. 

## மேற்கோள்கள்

பகுப்பு:அசாமிய நபர்கள்
பகுப்பு:இந்திய அரச குடும்பப் பெண்கள்
பகுப்பு:1662 பிறப்புகள்
மைசூர் மாநிலம்

**மைசூர் மாநிலம்** (*Mysore State*) என்பது இந்திய ஒன்றியத்தின் ஒரு முன்னாள் மாநிலம் ஆகும்.  இந்தியக் குடியரசு 1947 இல் உருவான பிறகு மைசூர் இராச்சியத்தின் பிரதேசங்களுக்கு வெளியே உள்ள சில பகுதிகளுடன் சேர்ந்து, 1956 வரை  பெங்களூரைத் தலைநகராகக் கொண்டு இந்த மாநிலம் ஒரு குறிப்பிட்ட நிலப்பரப்பில் இருந்தது. மொழிவாரியாக கன்னடம் பேசும் ஒரே இன மக்களைக் கொண்ட  மாநிலமாக 1956 இல் விரிவடைந்தது.  இது பின்னர்  கர்நாடக மாநிலம் என பெயர் மாற்றப்பட்டது.

## வரலாறு
மைசூர் ராஜ்ஜியம் என்பது பிரித்தானிய இந்திய ஆட்சிக் காலத்தில் இந்திய துணைக் கண்டத்தில் இருந்த மூன்று பெரிய சுதேச அரசுகளில் ஒன்றாகும். 1947 இல் பிரிட்டனிடமிருந்து இந்தியப் பேரரசு  சுதந்திரம் பெற்ற பிறகு, மைசூர் மகாராஜா ஜெயச்சாமராஜா உடையார்  இந்திய ஒன்றியத்துடன் தனது இராஜ்யத்தை இணைக்கும் ஒப்பந்த்ததில் கையெழுத்திட்டார்.  மைசூர் இராச்சியத்தின் பிரதேசங்கள் பின்னர் இந்திய ஒன்றியத்துக்குள் ஒரு மாநிலமாக மறுசீரமைக்கப்பட்டது. 
thumb|1956 மறுசீரமைப்புக்கு முன் தென்னிந்திய வரைபடத்தில் மைசூர் மாநிலம் நீல வடிவத்தில்
1956 ஆம் ஆண்டில், இந்திய அரசு மாநில எல்லைகளை மொழி அடிப்படையில் மறு-சீரமைப்பு செய்தது. 1 நவம்பர் 1956 அன்று மாநிலங்கள் மறுசீரமைப்புச் சட்டத்தின் விளைவாக, கன்னடம் பேசும் பெல்காம்  ( கோலாப்பூர் வட்டம் தவிர), பிஜப்பூர், தார்வார், வட கன்னட ஆகிய மாவட்டங்கள் பம்பாய் மாநிலத்திலிருந்து பிரித்து மைசூர் மாநிலத்துடன் இணைக்கப்பட்டது.  ஆந்திர மாநிலத்தில் இருந்து பெல்லாரி மாவட்டம் மைசூர் மாநிலத்துடன் இணைக்கப்பட்டது. தென் கனரா மாவட்டம் சென்னை மாநிலத்தில் இருந்தும், கொப்பள், ராய்ச்சூர், குல்பர்கா, பீதார் மாவட்டங்கள் ஐதராபாத் மாநிலத்தில் இருந்தும் பிரித்து மைசூர் மாநிலத்துடன் இணைக்கப்பட்டது. மேலும், மைசூர் மாநிலத்துடன் சிறிய கூர்க் மாநிலமும் இணைக்கப்பட்டு, மைசூர் மாநிலத்தின் ஒரு மாவட்டமாக ஆக்கப்பட்டது.   இந்த மாநிலம் 1973 நவம்பர் முதல் நாள் அன்று கருநாடகம் என்று பெயர் மாற்றபட்டது. 

## ஆளுநர்கள்

thumb| ஒருங்கிணைந்த மைசூர் மாநிலம் 1956

## முதலமைச்சர்கள்

## இதையும் பார்க்கவும்

*
* இந்தியாவின் அரசியல் ஒருங்கிணைப்பு

## குறிப்புகள்
 

பகுப்பு:கருநாடக வரலாறு (1947- தற்போதுவரை)
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
பகுப்பு:Coordinates on Wikidata
அதேலா ராசு

**அதேலா ராசு**  (*Adela Raz*) ஆப்கானித்தான் நாட்டைச் சேர்ந்த ஓர் அரசியல்வாதியாவார். தற்போது அமெரிக்காவுக்கான ஆப்கானித்தான் தூதராக பணியாற்றுகிறார் . 1986 ஆம் ஆன்டு அதேலா பிறந்தார். ஐக்கிய நாடுகள் சபையின் ஆப்கானித்தானின்  நிரந்தரப் பிரதிநிதி அலுவலகத்தை வகித்த முதல் பெண் அதேலா ஆவார். ஆப்கானித்தான் பெண்களின் வாழ்க்கையில் நேர்மறையான மாற்றங்களைக் கொண்டுவருவதற்கு அதிக கவனம் செலுத்தினார்.

## ஆரம்பகால வாழ்க்கை மற்றும் கல்வி
அதேலாவின் தந்தை தலிபான்களால் கொல்லப்பட்டார், ஏனெனில் அவர் மிகவும் முற்போக்கானவர் என்று கருதப்பட்டார்.

அதேலா சர்வதேச உறவுகள், அரசியல் அறிவியல் மற்றும் பொருளாதாரத்தில் பாசுடனில் உள்ள சிம்மன்சு பல்கலைக்கழகத்தில் பிஏ மற்றும் டப்டசு பல்கலைக்கழகத்தில் சட்டம் மற்றும் இராசதந்திரத்தில் எம்.ஏ.  பட்டங்களைப் பெற்றார். எச்-1பி1 நுழைவு இசைவு  பெற்ற முதல் ஆப்கானித்தான் பெண் இவரேயாகும்.

## தொழில்
அதேலா ராசு ஆப்கானித்தானில் உள்ள ஐக்கிய நாடுகளின் உதவிப் பணியில் பணியாற்றினார். 2010 ஆம் ஆண்டு முதல் 2013 ஆம் ஆண்டு வரை இவர் அமெரிக்காவில் ஒரு சர்வதேச மேம்பாட்டு அமைப்பில் பணியாற்றினார். பாலின சமத்துவம், பெண்களின் கல்வி மற்றும் மனித உரிமைகளுக்கான வழக்கறிஞராக விளங்கினார். பெண்கள் நிலையான வளர்ச்சியை வளர்க்கவும் சமூகத்தில் பங்கேற்கவும் அதேலா  பணியாற்றியுள்ளார்.

2013 ஆம் ஆண்டில், குடியரசுத் தலைவர் அமீத் கர்சாயின் அலுவலகத்தில்  துணைப் பேச்சாளராகவும் தகவல் தொடர்பு இயக்குநராகவும் அதேலா நியமிக்கப்பட்டார். இந்த பதவிகளை வகித்த ஆப்கானித்தானின் முதல் பெண். என்ற சிறப்புக்கு அதேலா உரியவரானார். 2014 ஆம் ஆண்டு நவம்பர் மாதத்தில்  தலைமைப் பணியாளராகவும்  2016 ஆம் ஆண்டு மார்ச்சு மாதத்தில் தன்னுடைய  30 வயதில் பொருளாதார ஒத்துழைப்புக்கான துணை வெளியுறவு அமைச்சராகவும் அதேலா நியமிக்கப்பட்டார். குடியரசுத் தலைவர் நிர்வாக அலுவலகத்தின் அறிக்கையின்படி  வெளியுறவு அமைச்சகம் மற்றும் சனாதிபதி கானியின் ஆணையின் அடிப்படையில் அதேலா ராசு இப்பதவியில் நியமிக்கப்பட்டார். ஆப்கானித்தான் அமைச்சகங்கள், பாராளுமன்றம் மற்றும் சிவில் சமூகம் உட்பட - ஆப்கானித்தான் பெண்களின் பிரதிநிதித்துவம் மற்றும் நாட்டின் பொருளாதார மற்றும் சமூக வளர்ச்சிக்கு ஆப்கானித்தான் பெண்களின் குறிப்பிடத்தக்க பங்களிப்பையும் அங்கீகரிப்பதாகவும் இந்நிகழ்வு அமைந்தது

2018 ஆம் ஆண்டு மார்ச்சு மாதத்தில் இவர் வாசிங்டன் டிசியைப் பார்வையிடச் சென்ற  ஆப்கானியப் பெண்களின் குழுவில் ஒருவராக இருந்தார்.  அங்கு இவர் ஆப்கானித்தான் அரசியல் வாழ்க்கையில் அதிகமான பெண்களின் தேவை மற்றும் உலகின் மற்றவர்கள் அவர்களைப் பங்குதாரர்களாகக் கருத வேண்டியதன் அவசியம் பற்றி பேசினார்.  ஆப்கானியப் பெண்கள் வெறும் பாதிக்கப்பட்டவர்கள் அல்லது உதவி பெறுநர்கள் மட்டுமல்ல என்றும் இவர் பேசினார் 

2018 ஆம் ஆண்டு டிசம்பர் மாதம் 31 ஆம் தேதியன்று  குடியரசுத்தலைவர்  அசுரப் கானி, ஐக்கிய நாடுகள் சபைக்கான ஆப்கானித்தானின் நிரந்தரப் பிரதிநிதியாக அதேலா ராசை நியமித்தார்.  தூதராக இருந்த  மகமூத் சைகலுக்குப் பதிலாக அதேலா இப்பதவியைப் பெற்றார்.  இந்த பதவியை வகிக்கும் முதல் ஆப்கானியப் பெண் என்ற சிறப்பும் அதேலாவுக்குக் கிடைத்தது. மார்ச் 2019 ஆம் ஆண்டு அதேலா பாலசுதீனிய மக்களின் பிரிக்க முடியாத உரிமைகளைப் பயன்படுத்துவதற்கான ஐ.நா குழுவின் துணைத் தலைவராக ஒருமனதாக தேர்ந்தெடுக்கப்பட்டார்.

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:ஆப்கானித்தான் அரசியல்வாதிகள்
இசை பாடும் தென்றல்

**இசை பாடும் தென்றல்** (*Issai Paadum Thendral*) 1986-ஆம் ஆண்டில் வெளிவந்த இந்தியத் தமிழ்த் திரைப்படமாகும். இத்திரைப்படத்தை தேவராஜ் இயக்கினார். இதில் சிவகுமாரும் அம்பிகாவும் முக்கியக் கதாபாத்திரத்தில் நடித்தனர்.

## நடிகர்கள்
* சிவகுமார்
* அம்பிகா
* நளினி
* வி. கோபாலகிருஷ்ணன்
* கவுண்டமணி
* ஜனகராஜ்
* நிழல்கள் ரவி
* ரமணமூர்த்தி

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளைக் கவிஞர்கள் வாலி, வைரமுத்து, கங்கை அமரன், மு. மேத்தா ஆகியோர் எழுதியிருந்தனர். பின்னணி பாடியவர்கள் பாலமுரளிகிருஷ்ணா, கே. ஜே. யேசுதாஸ், எஸ். ஜானகி, வாணி ஜெயராம் ஆகியோர் ஆவர்.

## மேற்கோள்கள்

## வெளி இணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
அனார்கலி கவுர் ஓனார்யர்

thumb|அனார்கலி கவுர் ஓனார்யர்
**அனார்கலி கவுர் ஓனார்யர்  (Anarkali Kaur Honaryar)**   ஒரு சீக்கிய ஆப்கான் அரசியல்வாதியாவார். 25 வயதில் அனார்கலி கவுர் ஒரு மருத்துவர், செயற்பாட்டாளர்,  வானொலி தொகுப்பாளர் மற்றும் சுதந்திரமான ஆப்கான் மனித உரிமைகள் குழு மற்றும் அதிகாரப்பூர்வ அரசியலமைப்பு குழு உறுப்பினர் என்று பல முகங்களுடன் இயங்கினார். ஆப்கானித்தானில் சிக்கித் தவிக்கும் சீக்கிய சமூகத்தினருக்கு அனார்கலி கவுர் ஒரு சிறந்த முன்மாதிரியாக இருந்திருகிறார். அனார்கலி கவுர் நாட்டின் சுதந்திர மனித உரிமைகள் ஆணையத்தில் பணியாற்றுகிறார். பெண்கள் சம உரிமை மற்றும் சனநாயகத்திற்காக தொடர்ந்து பிரச்சாரம் செய்து வருகிறார்.

ஆப்கானித்தானில் சுமார் 30,000 சீக்கியர்களும் இந்துக்களும் மட்டுமே இருந்தனர். மருத்துவர் அனார்கலி கவுர் ஓனார்யர் அவர்களில் ஒருவர். ஆப்கானித்தானில் உள்ள அனைத்து சீக்கியர்களும் இந்திய பஞ்சாபிலிருந்து குடியேறியவர்கள் அல்ல. உண்மையில், பல நூற்றாண்டுகளாக இங்கு இருக்கும் சீக்கிய குடும்பங்கள் உள்ளன. சமீப காலம் வரை சீக்கியர்கள் கந்தகார், காபூல் மற்றும் பிற இடங்களில் வணிகங்களை நடத்தி வந்தனர். அனார்கலி கவுர் ஆப்கானித்தானின் தேசிய சட்டமன்றத்தின் முதல் முசுலீம் அல்லாத ஓர் உறுப்பினர் என்ற சிறப்புக்கு உரியவர் ஆவார்.

ஒரு பெண்ணிய ஆர்வலரான அனார்கலி  பெண்ணினப் போராளியாக, கல்வி மற்றும் பெண்கள் மேம்பாட்டுச் செயல்பாடுகளால் அவர் பிறந்த நாட்டிலும் வெளிநாடுகளிலும் நன்கு அறியப்பட்ட முகமாக உள்ளார்.

## தொழில்
தலிபான்கள் 2001 ஆம் ஆண்டு அகற்றப்பட்டபோது, அனார்கலி கவுர் காபூல் பல்கலைக்கழகத்தில் மருத்துவம் பயின்று கொண்டிருந்தார்.  இவர் தலிபான்களின் வீழ்ச்சிக்குப் பிறகு ஆப்கானித்தானின் இடைக்கால அரசாங்கத்தைத் தேர்ந்தெடுக்கும் லோயா சிர்காவின் உறுப்பினராகவும், ஆப்கானித்தான் அரசியலமைப்பு குழு உறுப்பினராகவும் இருந்தார். 2006 ஆம் ஆண்டில் அனார்கலி கவுர்  ஆப்கானித்தான் சுதந்திர மனித உரிமைகள் ஆணையத்தில் உறுப்பினரானார் .

2010 ஆம் ஆண்டில், நாட்டின் மெசுரானோய் சிர்காவுக்கு அனார்கலி கவுர் ஓனார்யர்  தேர்ந்தெடுக்கப்பட்டார்.  மேலும் இம்மைல்கல்லை எட்டிய முதல் முசுலீம் அல்லாத பெண்மணியாக சிறப்பு பெற்றார். 2015 ஆம் ஆண்டின் நடுப்பகுதியில் தனது பதவியை விட்டு வெளியேறினார்.

22 ஆகஸ்ட் 2021 ஆம் ஆண்டு ஆகத்து மாதம் 22 ஆம் தேதியன்று , ஆப்கானித்தானின் தலிபான் முற்றுகை காரணமாக ஆப்கானித்தானில் இருந்து இந்தியப் படைகளால் மீட்கப்பட்ட மற்ற இந்தியர்களுடன் அவர் இந்தியா வந்தார் 2021.

## விருதுகள்
அனார்கலி கவுர்  ஒரு நன்கு அறியப்பட்ட மனித உரிமை ஆர்வலர்  என்பதற்காகவும்  சகிப்புத்தன்மை மற்றும் அகிம்சை  ஊக்குவிப்புக்காகவும் யுனெசுகோ-மதன்யீத்து சிங் பரிசு வழங்கப்பட்டது. "குடும்ப வன்முறை, கட்டாய திருமணங்கள் மற்றும் பாலின பாகுபாடு ஆகியவற்றால் அவதிப்படும் பெண்களுக்கு உதவி செய்ததற்காகவும், தனது நாட்டில் மனித கௌரவம் , மனித உரிமைகள், பரசுபர மரியாதை மற்றும் சகிப்புத்தன்மை ஆகியவற்றின் கொள்கைகளை ஊக்குவிப்பதற்கான அவரது அர்ப்பணிப்புக்காகவும்."  இவ்விருதுக்காக அனார்கலி கவுர் தேர்ந்தெடுக்கப்பட்டார். யுனெசுகோ-மதன்யீத் சிங் பரிசு ஒவ்வொரு இரண்டு ஆண்டுகளுக்கும் ஒரு முறை  வழங்கப்படுகிறது.  இந்திய எழுத்தாளர் மதன்யீத் சிங்கின் ஆதரவுடன் மகாத்மா காந்தியின் 125 ஆவது பிறந்தநாளை முன்னிட்டு 1995 ஆம் ஆண்டு இவ்விருது உருவாக்கப்பட்டது.

ரேடியோ ஃப்ரீ ஐரோப்பாவின் ஆப்கான் அத்தியாயத்தால் 2009 ஆம் ஆண்டின் சிறந்த நபராகவும் அனார்கலி கவுர் ஓனார்யர் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆப்கானித்தான் அரசியல்வாதிகள்
சுக்ரியா கானும்

**சுக்ரியா கானும்** (*Shukriya Khanum*)  பாக்கித்தான் நாட்டைச் சேர்ந்த  ஒரு விமானியாவார். 1935 ஆம் ஆண்டு இவர் பிறந்தார்.  1959 ஆம் ஆண்டு  வணிக விமானியாக பணியேற்ற பாக்கித்தான் நாட்டின் முதல் பெண் என்ற சிறப்பைப் பெற்றார்.  வணிக ரீதியாக நிறுவனம்  தன்னை வானில் பறக்க அனுமதிக்கவில்லை என்றாலும் சுக்ரியா தனது வாழ்க்கையை தேசிய விமான நிறுவனமான பாக்கித்தான் பன்னாட்டு  விமான நிறுவனத்தில்  மற்றவர்களுக்கு கற்பிப்பதில் கழித்தார்.

சுக்ரியா தனது வாழ்நாள் முழுவதும் சிறுமிகள் எதையும் செய்ய முடியும் என்பதை நிரூபிக்க தன்னால் முடிந்தவரை முயன்றார். ஆனால் பாக்கித்தான் நாட்டில் நடைமுறையில் இருந்த பாலின சமத்துவமின்மை காரணமாக கடைசிவரை விமானியாகும் தகுதியை இழந்தார். 

## கல்வி
சுக்ரியா 1959 ஆம் ஆண்டு பாக்கித்தானின் கராச்சி நகரத்திலுள்ள அரசு கல்லூரியில் பட்டம் பெற்றார்   லாகூர் நகரத்திலுள்ள வால்டன் விமான நிலையத்தின் பறக்கும் அகாதமியில் சுக்ரியா பறப்பதற்குத் தேவையான  பாடங்களை கற்றுக் கொண்டார். 

## தொழில்
சுக்ரியா 1959 ஆம் ஆண்டு பட்டம் பெற்ற உடனேயே தனது பறக்கும் உரிமத்தைப் பெற்றார்.   தேசிய விமான நிறுவனமான பாக்கித்தான் பன்னாட்டு விமான நிலையத்தில்  தனது வாழ்க்கையைத் தொடங்கினார்.   இருப்பினும், அந்த நேரத்தில், பெண்கள் வணிக விமானத்தில் பறக்க பாக்கித்தான் நாட்டு விதிகள் அனுமதிக்கவில்லை, எனவே சுக்ரியா பாக்கித்தான் பன்னாட்டு விமான நிலையத்தில்  விமான மன்றத்தில் பறக்கும் பயிற்றுவிப்பாளராக வேலை பெற்றார். அங்கு இவர் புதிய மாணவர்களுக்குப்  பறக்க கற்றுக்கொடுத்தார்.    கராச்சி பறக்கும் மன்றத்தில் சவாரி செய்ய பறக்கும் ஆர்வலர்களையும் சுக்ரியா அழைத்துச் செல்வார்.  

1970 ஆம் ஆண்டுகளின் பிற்பகுதியில், சியா-உல்-அக் ஆட்சிக் காலத்தில்  பாக்கித்தானில் இராணுவச் சட்டம் விதிக்கப்பட்டபோது, விதிகள் கடுமையாக இருந்தன மற்றும் பல சட்டங்கள் நடைமுறைப்படுத்தப்பட்டன. அவை ஒரே பகுதியில்  ஆண்கள் மற்றும் பெண்கள் பணிபுரியும் கருத்தை எதிர்த்தன. அதனால் சுக்ரியா வானத்தில் பறப்பதற்கு தடை விதிக்கப்பட்டது. சியாவின் விதிகள் ஆண்களும் பெண்களும் ஒன்றாக பறப்பதையும் எதிர்த்தன.   சுக்ரியா பின்னர் தரைதளத்தில் மட்டும்  விமான பயிற்றுவிப்பாளரின் வேலைக்கு மட்டுப்படுத்தப்பட்டார்.  இவரது தொழில் வாழ்க்கையில், சுக்ரியாவால் விமானியாக பணியாற்ற முடியவில்லை.   

பாலின கட்டுப்பாடுகள் இல்லாமல் பாக்கித்தானில் பறந்த முதல் பெண் வணிக விமானி, ரபியா என்பவராவார். அவர் சுக்ரியாவுக்கு முப்பது ஆண்டுகளுக்குப் பிறகே உரிமம் பெற்றார்.   2005 ஆம் ஆண்டில் வணிகரீதியான திட்டமிடப்பட்ட விமானத்தின் முதல் பெண் பாக்கித்தான் விமானத் தலைவராக ராபியா பறந்தார். மேலும் 2006 ஆம் ஆண்டு ராபியா முதல் பாக்கித்தானின் அனைத்து பெண்கள் குழு விமானத்தையும் பறக்கவிட்டார். 1989 ஆம் ஆண்டில்  ராபியா சுக்ரியாவை கராச்சியில் சந்தித்தார்.   சுக்ரியா அவரைப் பார்த்து மகிழ்ச்சியடைந்தார் மற்றும் அவரது சொந்த வார்த்தைகளில் "தொழில்முறைக்கு கவனம் செலுத்துங்கள், நீங்கள் ஒரு பெண் என்பதால் நீங்கள் அதை செய்ய முடியாது என்று யாரும் நினைக்க வேண்டாம்" என்று அறிவுரை கூறினார்.  

## இறப்பு
பல வருடங்களாக போராடி வந்த சுக்ரியா கல்லீரல் புற்றுநோய்  காரணமாக 14 மே 2017 அன்று தனது 82 ஆவது வயதில் இறந்தார். லாகூரில் உள்ள சௌகத்  கானும் மருத்துவமனையில்  சிகிச்சையின்போது சுக்ரியாவுக்கு  இறப்பு நிகழ்ந்தது.  

## மேற்கோள்கள்

பகுப்பு:2017 இறப்புகள்
நதியா நதிம்

**நதியா நதிம்** (*Nadia Nadim*) (பிறப்பு 2 சனவரி 1988) இவர் ஆப்கானித்தானைச் சேர்ந்த கால்பந்து வீரர் ஆவார். இவர் அமெரிக்காவின் கரோலினா கால்பந்து அணிக்காகவும் டென்மார்க் தேசியக் கால்பந்து அணிக்காகவும் முன்கள வீரராக விளையாடுகிறார். நதிம் எல்லா காலத்திலும் மிகவும் செல்வாக்கு மிக்க குறிப்பாக பாரிஸ் செயிண்ட்-ஜெர்மன் அணியுடன் 2020-21 பருவத்தில் பிரெஞ்சு லீக் பட்டத்தை வென்றதால் சிறந்த ஆப்கானிய பெண் கால்பந்து வீரராக கருதப்படுகிறார்.

## ஆரம்ப வாழ்க்கையும் தொழிலும்
நதிம், ஆப்கானித்தானில் எறாத்து நகரில் பிறந்து வளர்ந்தார். இவரின் தந்தை, ஆப்கானித்தான் தேசிய இராணுவத் தளபதியாக இருந்தார். இவர் தாலிபான்களால் 2000இல் தூக்கிலிடப்பட்டார். பின்னர் இவரது குடும்பம் டென்மார்க்கிற்கு தப்பிச் சென்றது. அங்கு இவர் தனது கால்பந்து வாழ்க்கையைத் தொடங்கினார். ஆல்போர்க் பி 52  அணிக்காகவும் விபோர்க் அணிக்காகவும் விளையாடினார்.

## விளையாட்டு வாழ்க்கை

### ஆரம்ப காலம்
இவரது குடும்பம் டென்மார்க்கிற்கு தப்பிச் சென்ற பிறகு, இவர் தனது கால்பந்து வாழ்க்கையைத் தொடங்கினார். பி 52 ஆல்போர்க் அணி, 2005 முதல் 2006 வரை விபோர்க் அணி, ஐ.கே ஸ்கோவ்பாக்கன் போன்ற அணிகளுக்காக 2006 முதல் 2012 வரை விளையாடினார். அதே ஆண்டு செப்டம்பரில் இவர் தனது வாகையாளர் தொடர் போட்டியின் மூலம் அறிமுகமானார். இசுகொட்லாந்து வாகையாளர் போட்டியில் கிளாஸ்கோ சிட்டி அணியை 2-1 என்ற கணக்கில் வென்றார். 
வலது|thumb|200x200px| நதிம் தன சக வீரர்களான கிளிங்கன்பெர்க் & லிண்ட்சே ஹோரனுடன் ஒரு கோலைக் கொண்டாடுகிறார்.

### ஸ்கை புளூ கால்பந்து அணி
நாடிம் 2014இல் ஸ்கை புளூ கால்பந்து அணியில் சேர்ந்தார். 6 ஆட்டங்களில் விளையாடி, இவர் 7 கோல்களை அடித்தார். இவர் ஆகத்து 19 அன்று வாரத்தின் வீராங்கனையாகவும், ஆகத்து 14 அன்று மாதத்தின் வீரராகவும் தேர்ந்தெடுக்கப்பட்டார். 16 பிப்ரவரி 2015 அன்று, ஸ்கை புளூ 2015ம் வருடத்தில் தங்கள் அணிக்காக விளையாட இவர் ஒப்பந்தம் செய்யப்பட்டதாக அறிவித்தது.

### விருதுகளும் அங்கீகாரமும்
சூலை 2019 இல், சிறுமிகள் மற்றும் பெண்கள் கல்விக்கான யுனெஸ்கோ வாகையாளாராக நதியா நதிம் தேர்ந்தெடுக்கப்பட்டார். விளையாட்டு மற்றும் பாலின சமத்துவத்தை ஊக்குவிப்பதில் இவரது பங்களிப்புக்காகவும், இளைஞர்களுக்கு முன்னுரிமை அளிக்கும் அமைப்பின் கல்வி நடவடிக்கை மற்றும் சர்வதேச அளவில் சிறுமிகள் மற்றும் பெண்கள் கல்விக்காக வாதிடுவதிலும் இவரது பங்களிப்புக்காக இவர் இந்த அங்கீகாரத்தைப் பெற்றார்.

### சொந்த வாழ்க்கை
நதிம் தன்னுடைய விளையாடும் நாட்கள் முடிந்ததும் அறுவை சிகிச்சை நிபுணராக வேண்டும் என்ற நோக்கத்தில் ஆருஹஸ் பல்கலைக்கழகத்தின் மருத்துவக் கல்லூரியில் பயின்றார் (கால்பந்து விளையாடும் நேரம் போக) . 2020 ஆம் ஆண்டில், இவர் உதவி அறுவை சிகிச்சை நிபுணரானார்.

முஸ்லீமான நதிம்  மேலும் ஒன்பது மொழிகளைப் பேசுகிறார். ஆப்கான் பாடகி ஆர்யானா சயீத் இவருடைய அத்தையாவார். 2018 ஆம் ஆண்டில், போர்ப்ஸ் அவர்களின் "சர்வதேச விளையாட்டுகளில் மிகவும் சக்திவாய்ந்த பெண்கள்" பட்டியலில் 20 வது இடத்தை இவரை வைத்தது.

2018 ஆம் ஆண்டில், டென்மார்க் வெளியீட்டு நிறுவனம்   இவரது சுயசரிதையை வெளியிட்டது. இந்த புத்தகம் ஆண்டின் விளையாட்டு புத்தகத்திற்கு பரிந்துரைக்கப்பட்டது. இந்த புத்தகம் பிரெஞ்சு வெளியீட்டாளர் ஹச்செட் புத்தகக் குழு மூலம் மே 26, 2021 அன்று பிரெஞ்சு மொழியில் வெளியிடப்பட்டது.

## மேற்கோள்கள்

* 
* Denmark player profile
* Sky Blue FC player profile 
* Portland Thorns FC player profile

பகுப்பு:வாழும் மக்கள்
பகுப்பு:1988 பிறப்புகள்
பகுப்பு:விளையாட்டு வீரர்கள்
பகுப்பு:ஆப்கானித்தானில் விளையாட்டு
சஹார் குல்

**சஹார் குல்** (*Sahar Gul*) (பிறப்பு.1998கள்)  ஆப்கானித்தானைச் சேர்ந்த இளம்பெண் ஆவார். சட்டவிரோதமாக சிறுவர் திருமணம் செய்து கொண்டதால் இவர் புலி கும்ரி நகரில் தனது கணவரின் குடும்பத்தால் சித்திரவதைக்கும் வன்முறைக்கும் ஆளானார். 2011ஆம் ஆண்டின் பிற்பகுதியில் இவர் மீட்கப்பட்டபோது ஆப்கானித்தானிலும் சர்வதேச அளவிலும் இவரது வழக்கு குறிப்பிடத்தக்கதாகியது. குல் வழக்கு "ஆப்கானிஸ்தானை பயமுறுத்தியது, மேலும் தேசிய ஆன்மா தேடலைத் தூண்டியது" என்று கார்டியன் கூறியது. இவருடைய மூன்று மாமியார்களும் கொலை முயற்சி குற்றவாளிகளாக நிரூபிக்கப்பட்டு 10 ஆண்டுகள் சிறைத்தண்டனை விதிக்கப்பட்டது, ஆனால் மேல்முறையீட்டு நீதிமன்றம் அவர்களின் தண்டனைகளை ரத்து செய்த பிறகு பின்னர் விடுவிக்கப்பட்டனர். அமெரிக்க வழக்கறிஞரான கிம்பர்லி மோட்லி என்பவர், அவர்களின் விடுதலையை எதிர்த்து உச்ச நீதிமன்றத்தில் குல் சார்பாக ஆஜரானார். பின்னர், வழக்கு மேல்முறையீட்டு நீதிமன்றத்தின் தீர்ப்புக்குப் பிறகு, குல்லின் மாமியார்களும், கணவரும் அவரது சகோதரர்களும் ஐந்து ஆண்டுகள் சிறைத்தண்டனை விதிக்கப்பட்டனர். இழப்பீட்டுக்காக குல் அனைத்து தரப்பினருக்கும் எதிராக வழக்குத் தொடரலாம் என்றும் நீதிமன்றம் ஒப்புக்கொண்டது. குல் ஒரு பெண்களின் தங்குமிடத்தில் தங்கி குணமடைந்து வருகிறார். மேலும் தான் ஒரு அரசியல்வாதி ஆக வேண்டும் என்றும், பிற பெண்கள் அவதிப்படுவதைத் தடுக்க வேண்டும் என்ற லட்சியங்கள் இருப்பதாகவும் கூறுகிறார்.

## ஆரம்ப கால வாழ்க்கை
சஹார் குல் வடக்கு ஆப்கானித்தானின் ஒரு மலைப்பாங்கான மாகாணத்தில் பதாக்சன் என்ற இடத்தில் வளர்ந்தார். தந்தையின் மரணத்திற்குப் பிறகு தனது உறவினர்களிடம் வளர்ந்தார். இறுதியில் தன்னுடைய 9 வயதில் மாற்றாந்தாயின் மகனுடன் வாழ ஆரம்பித்தார். இவர் பசுக்களையும் செம்மறி ஆடுகளை வளர்த்து வந்தார். மேலும், வாதுமை கொட்டை, பாதாமி மரங்களின் பழத்தோட்டத்தில் வேலை செய்தர். மேலும் எரிபொருளுக்காக காய்ந்த சாணத்தையும் செய்தார். இவரது சகோதரரின் மனைவியால் இவர் வெறுக்கப்பட்டார். இவர் சட்டப்பூர்வ திருமண வயதை அடையவில்லை என்றாலும், குல்லின் திருமணத்திற்கு அழுத்தம் கொடுத்தார். 30 வயதான குலாம் சாகி என்பவருடன் இவர் திருமணம் செய்து வைக்கப்பட்டார். சாகி இவருக்காக குறைந்தபட்சம் $ 5,000 ஐ சட்டவிரோதமாக செலுத்தினார். கல்யாணத்தின் போது குல் படிப்பறிவில்லாதவராகவும் இருந்தார்.

## திருமணமும் துன்புறுத்தலும்
குல், தனது கணவரின் பாக்லான் மாகாணத்திற்கு அழைத்துச் செல்லப்பட்டார். ஆப்கானித்தான் மகளிர் விவகார அமைச்சகத்தின் அதிகாரிகள், சாகியின் குடும்பம் இவரை விபச்சாரத்தில் ஈடுபடுத்த விரும்பியதாகக் கூறினர். சாகியின் முதல் மனைவி குழந்தைகளைப் பெறாததால் அவரும் அவரது தாயும் குல்லை துன்புறுத்தி பிறகு இவரை விட்டு சென்றனர்.

இவரது துன்புறுத்தலைக் கண்ட அண்டை பக்கத்து வீட்டிலிருப்பவர்கள்  காவல்துறையினரிடம் புகாரளித்தனர். காவல் துறையினர் சாகியின் குடும்பத்தையும் எச்சரித்தனர். பின்னர், மறுநாள் கலையில் இவர் உடலில் காயங்களுடன் கண்டறியப்பட்டார். இவர் கண்டுபிடிக்கப்பட்ட நேரத்தில் வைக்கோல் மற்றும் விலங்குகளின் சாணத்தில் கிடந்தார்.

திருமணமான ஆறு மாதங்களுக்குப் பிறகு, திசம்பர் 2011 இல், சாகியின் குடும்பத்தைச் சேர்ந்த மூன்று பேரை காவலர்கள் கைது செய்தனர்.

## இதையும் பார்க்கவும்

*பீபி ஆயிஷா
*மலாலா யூசப்சையி
*குழந்தைகளின் உரிமைகள்
*ஆப்கானிசுத்தானில் பெண்கள் உரிமைகள்

## மேற்கோள்கள்

பகுப்பு:வாழும் மக்கள்